Тэарэтычна з балотам мы азнаёміліся ў візавым цэнтры, дзе для нас правялі вельмі цікавую і пазнавальную экскурсію [вялікі дзякуй супрацоўніцы Марыне Гернат!]. Найцікавейшым атрымалася пешае падарожжа па некранутым балоце. Дзецям яно найлепш. Спачатку прайшлі 800 метраў гаці, пераход да возера Курганістага, якое адметна мноствам астраўкоў-курганкоў. Яно лічыцца самым прыгожым у заказніку, і прываблівае мноства мастакоў і фатографаў.